Udspil fra bestyrelsen i Aalborg DH

Per Nielsen, Nordjysk Lift A/S er stadig medejer af Aalborg DH. Det fastholder ADH's bestyrelse i en pressemeddelelse fredag. Det dokumenteres i en mail den 12. juni, som udsendes på vegne af de tre ejere til medierne - hedder det i pressemeddelelsen. Det slårs heri fast at hvis aftalen af 8. maj 2007 med AaB blev gennemført, havde Per Nielsen, Nordjysk Lift, solgt sin ejerandel i Aalborg DH. Og at ejerkredsen pr. 12. juni udgøres af tre ejere - Nordjysk Lift A/S, Svend Aage Christiansen A/S of 2E Ejendomme A/S. De to øvrige ejere har ikke siden 12. juni købt nogen ejerandel af Per Nielsen, hedder det i pressemeddelelsen, der slutter: Det er meget beklageligt, at Per Nielsen ikke vil vedkende sin ejerandel i Aalborg DH, men i stedet forsøger at sno sig uden om de forpligtigelser, der ligger i at være medejer af Aalborg DH.